cyanic-selkie/wikianc huggingface dataset:
अमीचंद
सामयिक अंग्रेजों ने तथा उन्हीं के आधार पर इतिहासकार मेकाले ने उसे बंगाली बताया है; किन्तु वस्तुतः वह अमृतसर का रहनेवाला सिक्ख व्यवसायी था और दीर्घ काल से कलकते में बस गया था। अँग्रेजों के प्रभुत्व का प्रसार सर्वप्रथम दक्षिण में हुआ, किन्तु अँग्रेजी साम्राज्य के संस्थापन की नींव बंगाल में ही पड़ी। बंगाल में, व्यवसायलाभ की भावना से प्रेरित होकर अँग्रेजों के सर्वप्रथम सम्पर्क में आनेवाले भारतीय व्यवसायी ही थे। अलीवर्दी खाँ के कठोर नियन्त्रण में तो अँग्रेज अपने प्रभुत्व का विस्तार करने में असमर्थ रहे; किंतु अल्पवयस्क, अपरिपक्वबुद्धि तथा उद्धतप्रकृति सिराजुद्दौला के राज्यारोहण से यह सम्भव हो सका। नितान्त स्वार्थ लाभ से प्रेरित होकर अमीचंद ने अँग्रेजों की यथेष्ट सहायता की; किंतु, इतिहास में उसका नाम अपरिचित ही रहता यदि प्लासी युद्ध के पूर्व क्लाइव के अनैतिक आचरण से इंग्लैंड की पार्लियामेंट में तथा अँग्रेज इतिहासकारों द्वारा क्लाइव के कार्य की कटु आलोचना न हुई होती। अमीचंद ने अँगरेजों के व्यावसायिक संपर्क में आकर यथेष्ट धन अर्जित कर लिया था।
कूटनीतिज्ञता के दृष्टिकोण से वैध या अवैध उपायों से, अँग्रेजों के सामूहिक तथा व्यक्तिगत लाभ की अभिवृद्धि के लिए, सिराजुद्दौला के राज्यारोहण के बाद सिराजुद्दौला के प्रभुत्व का दमन कर अव्यवस्थित शासन को और भी अव्यवस्थित बनाना तत्कालीन अँग्रेजों की दृष्टि से वांछनीय था। इस घटनाक्रम में सिराजुद्दौला ने अंग्रेजों के मुख्य व्यावसायिक केंद्र कलकत्ता पर आक्रमण करने का निश्चय किया। इस आक्रमण के पूर्व अँग्रेजों ने केवल संदेह के आधार पर अमीचंद को बंदी बनाने के लिए सिपाही भेजे। सिपाहियों ने अमीचंद के अंतःपुर पर आक्रमण कर दिया। अममानित होने से बचने के लिए अंत:पुर की तेरह स्त्रियों की हत्या कर दी गई। ऐसे मर्मातक अपमान के होने पर भी अमीचंद ने अंग्रेजों का साथ दिया। कलकत्ता पतन के बाद उसने अनेक अँग्रेज शरणार्थियों को आश्रय दिया तथा अन्य प्रकारों से भी सहायता प्रदान की। क्लाइव ने अमीचंद को वाट्स का दूत बनाकर नवाब की राजधानी मुर्शिदाबाद भेजा। इस स्थिति में उसने अँग्रेजों को अमूल्य सहायता प्रदान की। संभवतः, चंद्रनगर पर अँग्रेजों के आक्रमण के लिए नवाब से अनुमति दिलवाने में अमीचन्द का ही हाथ था। उसी ने नवाब के प्रमुख अधिकारी महाराज नंदकुमार को सिराजुद्दौला से विमुख कर अँग्रेजों का तरफदार बनाया।
नवाब के विरुद्ध जगतसेठ ने मीरजाफ़र के साथ अंग्रेजों ने जिस गुप्त षड्यंत्र का आयोजन किया था उसमें भी अमीचंद का बहुत बड़ा हाथ था। बाद में, जब क्लाइव के साथ मीरजाफर की संधिवार्ता चल रही थी, अमीचंद ने अँग्रेजों को धमकी दी कि यदि सिराजुद्दौला की पदच्युति के बाद प्राप्त खजाने का पाँच प्रतिशत उसे न दिया जाएगा तो वह सब भेद नवाब पर प्रकट कर देगा। अमीचंद को विफलप्रयत्न करने के लिए दो संधिपत्र तैयार किए गए। एक नकली, जिसमें अमीचंद को पाँच प्रतिशत भाग देना स्वीकार किया गया था; दूसरा असली, जिसमें यह अंश छोड़ दिया गया था। ऐडमिरल वाट्सन ने नकली संधिपत्र पर हस्ताक्षर करने से इनकार कर दिया। तब क्लाइव ने उसपर वाट्सन के हस्ताक्षर नकल कर, वह नकली संधिपत्र अमीचंद को दिखा, उसे आश्वस्त कर दिया। सामयिक इतिहासकार ओर्मी का कथन है कि सिराजुद्दौला की पदच्युति के बाद जब वास्तविक स्थिति अमीचंद को बताई गई तो इस आघात से उसका मस्तिष्क विकृत हो गया तथा कुछ समय उपरान्त उसकी मृत्यु हो गई। किन्तु, इतिहासकार बेवरिज के मतानुसार वह दस वर्ष और जीवित रहा। अँग्रेजों से उसके संपर्क बने रहे जिसका प्रमाण यह है कि उसने फाउंड्लिंग अस्पताल को दो हजार पाउण्ड दान दिए जिसकी भित्ति पर 'कलकत्ते के काले व्यवसायी' की सहायता स्वीकृत है। उसने लन्दन के मेग्डालेन अस्पताल को भी दान दिया था।
पोर्ट्समाउथ
पोर्ट्समाउथ एक अंग्रेजी तटीय शहर है जो मुख्य रूप से हैम्पशायर काउंटी में पोर्ट्सिया द्वीप पर बसा है। यह यूनाइटेड किंगडम का एकमात्र द्वीप-स्थित शहर है, यह लंदन के दक्षिण-पश्चिम में 70 मील (110 किमी) और साउथहैम्पटन के दक्षिण-पूर्व में 19 मील (31 किमी) पर अवस्थित है। 2011 की ब्रिटेन की जनगणना में पोर्ट्समाउथ की जनसंख्या 205,100 बताई गयी थी। यह शहर दक्षिण हैम्पशायर महानगरीय क्षेत्र का हिस्सा है, जिसमें साउथेम्प्टन शहर और गोस्पोर्ट, फरेहम, वाटरलूविल, हवांट और ईस्टले का शहर भी शामिल है।
पोर्ट्समाउथ के इतिहास का पता रोमन ब्रिटेन के समय से लगाया जा सकता है। सदियों से एक महत्वपूर्ण नौसेना बंदरगाह के रूप में बसा यह शहर दुनिया की सबसे पुरानी सूखी गोदी है। पोर्ट्समाउथ 1545 फ्रांसीसी आक्रमण के दौरान इंग्लैंड की रक्षा की पहली पंक्ति थी। उन्नीसवीं शताब्दी की शुरुआत में, पोर्ट्समाउथ डॉकयार्ड के ब्लॉक मिल्स में दुनिया की पहली बड़े पैमाने पर जहाज़ उत्पादन रेखा स्थापित की गई थी; इसने इसे दुनिया का सबसे अधिक औद्योगीकृत स्थल और औद्योगिक क्रांति का जन्मस्थान बनाया। पोर्ट्समाउथ दुनिया का सबसे भारी किले वाला शहर था और इसे  पैक्स ब्रिटानिका के दौरान (ब्रिटिश साम्राज्य की ऊंचाई पर) "दुनिया का सबसे बड़ा नौसेना बंदरगाह" माना जाता था। पामर्स्टन फॉर्ट्स 1859 में महाद्वीपीय यूरोप से एक और आक्रमण की प्रत्याशा में पोर्ट्समाउथ के आसपास बनाए गए थे।
बेसाल्ट
बेसाल्ट या बसाल्ट (अंग्रेज़ी: Basalt) एक प्रकार की बहिर्भेदी (ज्वालामुखीय) आग्नेय चट्टान है। इसका निर्माण बेसाल्टी लावा के धरातल पर आकार तेजी से जमने की वजह से होता है और इसी कारण यह कणविहीन या गैर-रवेदार रूप में पायी जाती है। " मुख्यत: बेसाल्ट तरल लावा के ठण्डे होने से बनते हैं। जो लावा उद्गार के समय बहुत तरल होते हैं। "
सन्दर्भ
यह आग्नेय प्रकार की चट्टानें है ।...
इग्लेसिया दे सान जुआन (कमोजा)
इग्लेसिया दे सान जुआन (कमोजा) अस्तूरिया, स्पेन में मौजूद एक गिरजाघर है। इसका निर्माण तेरहवीं शताब्दी में हुआ था।
फीताकृमिरोग
फीताकृमिरोग, जिसे हाइडाटिड रोग, हाइडेटिडोसिस या इचिनोकॉकल रोग भी कहते हैं इचियानोकॉककस प्रकार का फीताकृमि परजीवी रोगहै। लोगों को दो मुख्य प्रकार के रोग होते हैं, पुटीय फीताकृमिरोग और वायुकोषीय फीताकृमिरोग। बहुपुटीय फीताकृमिरोग तथा एकलपुटीय फीताकृमिरोग इसके दो अन्य प्रकार हैं जो कम आम हैं। यह रोग अक्सर बिना लक्षणों के शुरु होती है और बरसों तक बना रह सकता है। उत्पन्न होने वाले लक्षण व चिह्न कोष (पुटीय) स्थिति तथा आकार पर निर्भर करते हैं। वायुकोषीय रोग आमतौर पर लीवर में शुरु होता है लेकिन शरीर के अन्य भागों जैसे फेफड़ो और मस्तिष्क में फैल जाता है। जब लीवर प्रभावित होता है तो व्यक्ति को पेड़ू दर्द, वजन में कमीं हो सकती है और वह पीला yellow पड़ सकता है। फेफड़े के रोग में सीने में दर्द पैदा हो सकता है, सांस लेने में कठिनाई और खांसी हो सकती है।
कारण
यह रोग तब फैलता है, जब ऐसा खाना या पानी खाया या पिया जाता है जिसमें परजीवी के अंडे होते हैं या किसी संक्रमित पशु से नजदीकी संपर्क होता है। परजीवी से संक्रमित मीट खाने वाले पशुओं के मल में अंडे मुक्त होते हैं। आम तौर पर संक्रमित पशुओं में कुत्ते, लोमड़ियां और भेड़िए शामिल हैं। इस पशुओं के संक्रमित होने के लिए उनको किसी ऐसे पशु के अंग खाने चाहिए जिनमें कोष (पुटिका) होती है जैसे भेंड या कृदंत। लोगों में होने वाले रोग के प्रकार, संक्रमण पैदा करने वाले फीताकृमि के प्रकार पर निर्भर करते हैं। आम तौर पर निदान कम्प्यूटर टोमोग्राफी (सी.टी.) से होने वाले अल्ट्रासाउंड या मैग्नेटिक रेसोनेन्स इमेजिंग (एमआरआई) के उपयोग से किया जाता है। परजीवियों के विरुद्ध ऐंटीबॉडी देखने के लिए रक्त परीक्षण के साथ-साथ बायोप्सी भी सहायक हो सकती है।
रोकथाम व उपचार
पुटीय रोग की रोकथाम, उन कुत्तों का उपचार करके और भेड़ों का टीकाकरण करके की जा सकती है जो रोग के वाहक हैं। इसका उपचार अक्सर कठिन होता है। यह पुटीय रोग दवा के बाद त्वचा से सुखाया जा सकता है। कई बार इस तरह के रोगों को बस देखा जाता है। वायुकोषीय प्रकार के लिए अक्सर शल्यक्रिया के बाद दवा की जरूरत होती है। अल्बेंडाज़ोल वह दवा है जिसे बरसों लेने की जरूरत पड़ सकती है। वायुकोषीय रोग के काण मृत्यु भी हो सकती है।
महामारी विज्ञान
यह रोग दुनिया के अधिकांश क्षेत्रों में होता है और वर्तमान समय में इससे लगभग एक मिलियन लोग प्रभावित हैं। दक्षिण अमरीका, अफ्रीका तथा एशिया कुछ क्षेत्रों में कुछ जनसंख्याओं का 10% तक प्रभावित है। 2010 में लगभग 1200 लोगों की मृत्यु हुई है जो कि 1990 के 2000 लोगों की मृत्यु से कम है। इस रोग की वार्षिक आर्थिक लागत लगभग 3 बिलियिन अमरीकी डॉलर होने का आंकलन है। यह दूसरे पशुओं जैसे सुअर, गाय या घोड़ों को भी प्रभावित कर सकता है।
कंकू कबंध
कंकू कबंध  राजस्थानी भाषा के विख्यात साहित्यकार जयप्रकाश पंड्या ‘ज्योतिपुंज’ द्वारा रचित एक नाटक है जिसके लिये उन्हें सन् 2000 में राजस्थानी भाषा के लिए साहित्य अकादमी पुरस्कार से सम्मानित किया गया।
पगरवा
पगरवा  राजस्थानी भाषा के विख्यात साहित्यकार दिनेश पंचाल द्वारा रचित एक कहानी–संग्रह है जिसके लिये उन्हें सन् 2008 में राजस्थानी भाषा के लिए साहित्य अकादमी पुरस्कार से सम्मानित किया गया।
पंथी नृत्य
अपनी नदियों, जंगल, पहाड़ों के लिए मशहूर छत्तीसगढ़ अपनी लोक कलाओं के लिए भी जाना जाता है। उसी में से एक नृत्य, पंथी नृत्य है। यह सतनाम पंथ का नृत्य है। पंथी नृत्य के लिए हर साल 18 दिसम्बर का दिन खास है, क्योंकि ये गुरु घासीदास जी का जन्मदिवस होता है। इस दिन सफेद धोती, कमरबंद, घुंघरू पहने नर्तक मृदंग और झांझ की लय पर नृत्य करते हैं। इस प्रकार गुरु की जयंती मनाई जाती है।
पंथी गीतों में गुरू घासीदास ghasidas का चरित्र गायन किया जाता है। इसमें रैदास, कबीर और दादू के आध्यात्मिक संदेश भी पाए जाते हैं। माघी पूर्णिमा या किसी त्यौहार पर 'जैतखम्ब' की स्थापना करते हैं और परम्परागत ढंग से नाचते-गाते हैं। इनका मुख्य वाद्य यन्त्र मंदार व झाँझ हैं। इस नृत्य में एक मुख्य नर्तक होता है जो गीत की पहली कड़ी उठाता है, जिसे समूह के अन्य नर्तक दौहराते हैं एवं नाचते हैं। इस नृत्य की शुरूआत धीमी गति के साथ होती है जो मृदंग की गति के साथ बढ़ती जाती है। हकीकत में यह एक द्रुत गति का नृत्य है।
छप्पा
छप्पा (Nightjar) मध्य आकार के छोटी टांगों, छोटी चोंचों और लम्बे परों वाले पक्षी होते हैं, जो रात्रि या संध्या में सक्रीय रहते हैं। यह कैप्रीमुलगिडाए (Caprimulgidae) नामक जीववैज्ञानिक कुल और कैप्रीमुलगिफोर्मीस (Caprimulgiformes) जीववैज्ञानिक गण में संगठित हैं। इनका मुख्य आहार कीट होते हैं। छप्पा जातियाँ अंटार्कटिका महाद्वीप और माडागास्कर जैसे कुछ द्वीपों को छोड़कर विश्वभर में पाई जाती हैं।
गेड़ी
गेड़ी  गेंडी लोक नृतक दल  "सुरसाटोला" गेड़ी नृत्य समूह है।
भारतीय राज्य छत्तीसगढ़ का एक लोक नृत्य है। इसमें नृत्य करने वाले कलाकार अथवा लोग बांस की लकड़ियों को अपने पैरों से बांधकर उनपर खड़े हो जाते हैं और इसके साथ शारीरिक संतुलन बनाये रखते हुये पद संचालन करते हैं। छत्तीसगढ़ के बस्तर क्षेत्र के मारिया गौड़ आदिवासी अपने नृत्यों के लिए बहुत जाने जाते हैं। प्राय: गेड़ी नृत्य सावन माह में होता है। नृत्य करने वाले नर्तकों की कमर में कौड़ी से जड़ी पेटी बंधी होती है। पारम्परिक लोकवाद्यों की थाप के साथ ही यह नृत्य ज़ोर पकड़ता जाता है। इस नृत्य के वाद्यों में मांदर, शहनाई, चटकुला, डफ, टिमकी तथा सिंह बाजा प्रमुख हैं।
सांम्ही खुलतौ मारग
सांम्ही खुलतौ मारग  राजस्थानी भाषा के विख्यात साहित्यकार नंद भारद्वाज द्वारा रचित एक उपन्यास है जिसके लिये उन्हें सन् 2004 में राजस्थानी भाषा के लिए साहित्य अकादमी पुरस्कार से सम्मानित किया गया।
इग्लेसिया दे सान जुआन (अमांदी)
इग्लेसिया दे सान जुआन (अमांदी) स्पेन के अस्तूरियास प्रान्त में बना एक गिरजाघर है। इसका निर्माण तेरहवीं शताब्दी में हुआ था।
कर्णित छप्पा
कर्णित छप्पा (Eared nightjar) छप्पा पक्षियों की जातियों का एक समूह है, जिन्हें यूरोस्टोपोडिनाए (Eurostopodinae) जीववैज्ञानिक उपकुल में संगठित हैं। इस उपकुल में सात ज्ञात जातियाँ हैं, जो दो वंशों में संगठित हैं।
मैग्मा
मैग्मा चट्टानों का पिघला हुआ रूप है जिसकी रचना ठोस, आधी पिघली अथवा पूरी तरह पिघली चट्टानों के द्वारा होती है और जो पृथ्वी के सतह के नीचे निर्मित होता है। मैग्मा के बाहर निकलने वाले रूप को लावा कहते हैं।
मैग्मा के शीतलन द्वारा आग्नेय चट्टानों का निर्माण होता है। जब मैग्मा ज़मीनी सतह के ऊपर आकर लावा के रूप में ठंडा होकर जमता है तो बहिर्भेदी और जब सतह के नीचे ही जम जाता है तो अंतर्भेदी आग्नेय चट्टानों का निर्माण होता है।
सामान्यतः ज्वालामुखी विस्फोट में मैग्मा का लावा के रूप में निकलना एक प्रमुख भूवैज्ञानिक क्रिया के रूप में चिह्नित किया जाता है।
बरसण रा देगोडा डूंगर लाँघिया
बरसण रा देगोडा डूंगर लाँघिया  राजस्थानी भाषा के विख्यात साहित्यकार नारायण सिंह भाटी द्वारा रचित एक कविता–संग्रह है जिसके लिये उन्हें सन् 1981 में राजस्थानी भाषा के लिए साहित्य अकादमी पुरस्कार से सम्मानित किया गया।
अधूरा सुपना
अधूरा सुपना  राजस्थानी भाषा के विख्यात साहित्यकार नृसिंह राजपुरोहित द्वारा रचित एक कहानी–संग्रह है जिसके लिये उन्हें सन् 1993 में राजस्थानी भाषा के लिए साहित्य अकादमी पुरस्कार से सम्मानित किया गया।
लायकोर्निस
लायकोर्निस (Lyncornis) कर्णित छप्पा पक्षियों का एक जीववैज्ञानिक वंश है।
इग्लेसिया दे सान जुआन (अलेविया)
इग्लेसिया_दे_सान_जुआन_(अलेविया) स्पेन के अस्तूरियास में बसा एक गिरजाघर है। इसे चौदहवीं शताब्दी में स्थापित किया गया था। यह मौजूदा दौर में बारोक शैली में बनी है। इस इमारत से जुड़ा इससे पहले का ढाँचा है।
ज्यावक्रीय प्रक्षेप
जहाँ φ अक्षांश है, λ देशांतर है, और λ₀ केन्द्रीय मध्याह्न रेखा है।
मापनी (स्केल) हमेशा केन्द्रीय मध्याह्न रेखा के सहारे शुद्ध होती है और पूरब से पश्चिम की ओर यह सर्वत्र सही होती है। यही कारण है कि नक़्शे पर प्रत्येक समान्तर रेखा की लंबाई ग्लोब पर अपने अक्षांश के सह्ज्या (cosine) के अनुपात में होती है। इसके कारण मानचित्र के दाहिने और बाएं पार्श्व एक दूसरे के प्रतिबिम्बवत् ज्यावक्रों के अर्धकों की आकृति वाले होते हैं। प्रधान मध्याह्न रेखा - जो एक सीधी रेखा होती है - के अलावा बाकी प्रत्येक मध्याह्न रेखा भी ज्यावक्रीय तरंग का अर्द्धांश होती है किन्तु  सभी अपने देशांतर के मान के अनुसार अलग-अलग एम्प्लीच्यूड वाली होती है, जिससे इस प्रक्षेप का नाम सिनुसॉइडल या ज्यावक्रीय पड़ा। सभी मध्याह्न रेखाओं की लंबाई प्रधान मध्याह्न रेखा से अधिक प्रदर्शित की जाती है जबकि ग्लोब पर वे सभी समान लंबाई की होती हैं।मानचित्र के किनारों की ओर यह पैटर्न अधिक प्रबल होता जाता है, और विरूपण का कारण बनता है।
दो बिंदुओं के मध्य शुद्ध दूरियाँ केन्द्रीय मध्याह्न रेखा के सहारे और विषुवत रेखा के सहारे नापी जा सकती हैं। किसी अन्य मध्याह्न रेखा के सहारे शुद्ध दूरियाँ उन स्थानों से गुजरने वाली समान्तर रेखाओं के मध्य ऊर्ध्वाधर दूरी नाम कर प्राप्त की जा सकती हैं। मानचित्र पर केन्द्रीय मध्याह्न रेखा और विषुवत रेखा के आसपास के क्षेत्रों में विरूपण सबसे कम होता है और इनसे दूर होने पर बढ़ता जाता है। ज्यावक्रीय प्रक्षेप की तरह ही वार्नर प्रक्षेप, इंटरमीडिएट बोन प्रक्षेप और बॉटमली का प्रक्षेप कुछ ऐसे अन्य प्रक्षेप हैं जिनपर निर्मित मानचित्रों में ध्रुवों की ओर होने वाले विरूपण के कारण ये क्षेत्र सिकुड़े हुए प्रदर्शित होते हैं।
मॉडलैण्ड (MODLAND) ग्रिड नासा द्वारा विकसित एक भूमीतीय ग्रिड है जो ज्यावक्रीय प्रक्षेप पर आधारित है और यह मॉडिस - Moderate-Resolution Imaging Spectroradiometer (MODIS) - आँकड़ों के प्रदर्शन हेतु इस टीम द्वारा निर्मित किया गया है।
जैत्र सिंह
दिल्ली के सुल्तान इल्तुतमिश ने इनके शासनकाल में मेवाड़ राज्य पर आक्रमण किया, क्योंकि इल्तुतमिश मेवाड़ को अपने अधिकार में लाना चाहता था, नागदा को लेकर इल्तुतमिश व जैत्र सिंह के बीच 1227 ई. में भूताला का युद्ध लड़ा गया, हालाँकि इस युद्ध में जैत्र सिंह को विजय प्राप्त हुई, लेकिन इस युद्ध में नागदा पूरी तरह से क्षतिग्रस्त हो गया। इस कारण जैत्र सिंह ने नागदा व आहड़ के स्थान पर चित्तौड़गढ़ को अपनी नवीन राजधानी के रूप में स्थापित किया, इनके शासनकाल में मंगोल आक्रमणकारी चंगेज खाँ का आक्रमण हुआ। जैत्र सिंह के अन्तिम शासनकाल में 1248 ई. में दिल्ली के सुल्तान नसरूद्दीन महमूद का आक्रमण हुआ। इस कारण जैत्र सिंह मेेेवाड़ के लिए विशेष योगदान न देे सका, क्योंकि इसे अपने शासनकाल में आक्रमणों से सामना करना पड़ा, फिर भी जैत्र सिंह ने आहड़ को चालुक्योंं की शक्ति से आजाद करानेे में अपनी महत्वपूर्ण भूमिका निभाई थी। डॉ दशरथ शर्मा ने जेत्रसिंह के शासनकाल को मध्यकालीन मेवाड का स्वर्ण काल कहां है।
मेवाड़ राजा जैत्रसिंह
जैत्रसिंह के पिता का नाम पदम सिंह था। जैत्रसिंह को मेवाड़ की प्रतिष्ठा का पुनर्स्थापक भी कहा गया । इन्होंने भूतला का युद्ध 1227 ई० में इल्तुतमिश के साथ किया जिसमें इन्हे पूर्ण विजय प्राप्त हुई । ये बहुत ही साहसी और पराक्रमी थे । युद्ध की जानकारी हम्मीर मदमर्दन ग्रंथ से मिलती है जो की जय सिंह सुरी द्वारा रचित है । इस युद्ध में नागदा पूरी तरह नष्ट हो गई । जैत्र सिंह ने चित्तौड़ को अपनी राजधानी बनाया । 1248 में इल्तुतमिश के उत्तराधिकारी नसीकदीन मेहमूद ने चित्तौड़ पर आक्रमण किया और बहुत बुरी तरह से हारा । 1223 में चंगेज खान का जब भारत पर आक्रमण हुआ । उस समय मेवाड़ में राजा जैत्र सिंह का शासन था ।।
इनका शासन काल 1213 से 1253 तक रहा। इनके बाद तेज सिंह (जैत्र सिंह का पुत्र) मेवाड़ का शासक बना (1253 से 1273)।
सरहुल नृत्य
सरहुल नृत्य छत्तीसगढ़ राज्य में सरगुजा, जशपुर और धरमजयगढ़ तहसील में बसने वाली उरांव जाति का जातीय नृत्य है। इस नृत्य का आयोजन चैत्र मास की पूर्णिमा को रात के समय किया जाता है। यह नृत्य एक प्रकार से प्रकृति की पूजा का आदिम स्वरूप है।
रीमा दास
व्यक्तिगत जीवन
रीमा दास का जन्म वर्ष 1982 में एक मध्यमवर्गीय परिवार में हुआ था। छायागांव, असम के राजकीय माध्यमिक विद्यालय से रीमा ने प्राथमिक शिक्षा प्राप्त की है। उन्होंने कॉटन कॉलेज, गुवाहाटी से समाजशास्त्र में स्नातक की है और पुणे विश्वविद्यालय से मास्टर ऑफ सोशियोलॉजी की डिग्री प्राप्त की है। वह एक अभिनेता बनना चाहती थीं। एक साक्षात्कार में, उन्होंने कहा कि जब वह केवल छह वर्ष की थीं, तब उन्होंने पहली बार मंच पर अभिनय किया था।
मार्केट यार्ड
मार्केट यार्ड भारत के महाराष्ट्र राज्य के पुणे ज़िले का एक क्षेत्र अर्थात् नेबरहुड है ' यह पुणे ज़िले का एक मार्केट प्लेस है। यह महर्षि नगर इलाके में गुलटेकड़ी के पास स्थित है। यह पुणे में
ओळूंरी अखियातां
ओळूंरी अखियातां  राजस्थानी भाषा के विख्यात साहित्यकार नेमनारायण जोशी द्वारा रचित एक संस्मरण है जिसके लिये उन्हें सन् 1996 में राजस्थानी भाषा के लिए साहित्य अकादमी पुरस्कार से सम्मानित किया गया।
रीमा दास
कैरियर
अपनी पढ़ाई पूरी करने के बाद उन्होंने राष्ट्रीय पात्रता परीक्षा को उत्तीर्ण किया, लेकिन वह अभिनय और फिल्म निर्माण के लिए जाना चाहती थी। जिसके चलते वह मुंबई गईं। अभिनय में अपना सिक्का आजमाने के लिए रीमा मुंबई आ गई और अपने शुरुआती दिनों में कुछ नाटकों में अभिनय करना शुरू किया। जिसके चलते उन्होंने एक नाटक प्रेमचंद द्वारा लिखित “गोदान” का पृथ्वी थिएटर में मंचन किया। लेकिन जल्द ही उन्होंने महसूस किया कि अभिनय क्षेत्र में कम काम के अवसर हैं। इसके लिए उन्होंने अभिनय करना बंद करके फिल्म निर्देशन करना शुरू किया। रीमा ने लेख पढ़ने और ऑनलाइन वीडियो देखकर फिल्म निर्माण करने के कुछ महत्वपूर्ण गुर सीखे। प्रसिद्ध निर्देशकों की फिल्मों को देखकर उन्होंने फिल्म निर्देशन करने का मन बनाया।
शूलचर्मी
शूलचर्मी संघ के प्राणियों में कैल्सियम युक्त अन्तःकंकाल पाया जाता है। सभी समुद्रवासी हैं तथा अंगतन्त्र स्तर का संगठन होता है। वयस्क शूलचर्मी अरीय सममित होते हैं, जबकि डिम्भ द्विपार्श्विक सममित होते हैं। ये सब त्रिकोरकी तथा प्रगुही प्राणी होते हैं। पाचन-तन्त्र पूर्ण होता है तथा सामान्यतः मुख अधर तल पर एवं मलद्वार पृष्ठ तल पर होता है। जल संवहन तन्त्र इस संघ को वैशिष्ट्य है, जो चलन तथा भोजन ग्रहण में तथा श्वसन में सहायक हैं। स्पष्ट उत्सर्जन तन्त्र का अभाव होता हैं। नर एवं मादा पृथक् होते हैं तथा लैंगिक जनन पाया जाता है। निषेचन सामान्यतः बाह्य होता है। परिवर्धन अप्रत्यक्ष एवं मुक्त प्लावी डिम्भावस्था द्वारा होता है। उदाहरणतः तारामीन, जलसाही, समुद्री कुमुदिनी, समुद्री कर्कटी तथा भंगुर तारा
विशिष्ट लक्षण
शूलचर्मा की परिभाषा हाइमन (Hyman), (1955 ई.) ने इस प्रकार दी है,
इकाइनोडर्मेटा संघ के सभी जीव समुद्री होते हैं जिनका शरीर काँटेदार होता है। इनके शरीर में जन प्रवाही-संस्थान होता है। इन एकलिंगी प्राणियों का शरीर तृस्तरीय एवं पाँच बाहुओं में विभाजित रहता है। तारा मछली, सी-आर्चीन, सी-कुकुम्बर इस संघ के प्रमुख प्राणी हैं। तारा मछली का आकार तारा जैसा होता है, शरीर में डिस्क और पांच भुजाएं होती है जो कड़े प्लेट्स से ढंकी रहता हैं। उपरी सतह पर अनेक कांटेदार रचनायें होती हैं। डिस्क पर मध्य में गुदा स्थित होती है। निचली सतह पर डिस्क के मध्य में मुंह स्थित है। भुजाओं पर दो कतारों में ट्यूब फीट होते हैं। प्रचलन की क्रिया ट्यूबफीट के द्वारा होती है तथा पैपुली द्वारा श्वसन की क्रिया होती है। इसकी एक प्रजाति,Gohongaze को जापानी लोग बडे चाव से खाते हैं।
ये बहुकोशिक प्राणी हैं और अन्य विकीर्ण संघ (radiate phylum) से अपने खोखलेपन तथा अपने व्यापक संगठन द्वारा पहचाने जाते हैं। इनका शरीर गोल, बेलनाकार अथवा ताराकार होता है, इनके बिंब (disc) से या तो सरल भुजाएँ, अथवा पात्रवत प्रशाखित भुजाएँ, विकरित होती हैं। इनके शरीर पर चूनेदार प्रक्षेप होते हैं। होलोथूरिया प्रक्षेपविहीन होते हैं। इनके शरीर में मुखी (oral) तथा अपमुखी (aboral) तल होते हैं। प्रत्येक शल्पचर्मा के शरीर में पाँच सममित विकीर्णित खाँचे (groove) होते हैं, जिन्हें वीथी क्षेत्र (ambulacrum) कहते हैं। इनके मध्य के स्थान को मध्यार त्रिजिया कहते हैं। इनका शरीर पाँच अरीय एवं मध्यारीय क्षेत्रों में विभक्त रहता है। सभी अवयव अरीय सममित होते हैं।
जलसंवहनीतंत्र (water vascular system) केवल शूलचर्मा ही में पाया जाता है। यह पानी सदृश द्रव से भरी रहनेवाली नालियों, नालों तथा छोटी छोटी थैलियों से बना होता है। इसमें ग्रसिका के चारों ओर एक वलय नाल (ring canal) होती है। इससे एक एक नाल प्रत्येक भुजा में जाती है, जिसे अरीय नाल (radial canal) कहते हैं। अरीय नाल से छोटी छोटी शाखाएँ नाल पादों (tube feet) में जाती हैं। नाल पाद, जिनके कार्य चलना, भोजन एकत्रित करना तथा सवेदन है, अरीय नाल के दोनों ओर होते हैं1 तारामीन एवं समुद्री अर्चिन में अपमुख (aboral mouth) तथा एक अन्य छोटी उदग्र नाल (vertical canal) होती है, जो बाहर की ओर जल रध्रं द्वारा खुलती है। मेड्रेपोराइट (madreporite) द्वारा जल रध्रं (water pore) छोटी छोटी शाखाओं में विभक्त हो जाता है। आद्य शूलचर्मा (primitive echinodermata) में जलसंवहनी तंत्र गमन कार्य नहीं करता था, अपितु तंत्रिका तंत्र एवं श्वसन (respiration) का कार्य करता था।
शूलचर्मा में तंत्रिका तंत्र की रचना आद्य है तथा गुच्छिका (gangleon) जाल की बनी होती है। गुच्छिका जाल तीन प्रकार के होते हैं :
आंत्रनाल (intestinal canal) चक्करदार होती है। मुख, मुखी अथवा अपमुखी होता है। क्राइनॉइडिया में मुख तथा गुदा दोनों मुखी (oral) तल पर स्थित होते हैं। गुदा की स्थिति सामान्यत: अपमुखी होती है। हीमल तंत्र (haemal system), जिसे परिसंचरण तंत्र (circulatory system) भी कहते हैं, शूलचर्मा में पाया जाता है। इस तंत्र में अनेक विशिष्ट स्थान होते हैं, परंतु हृदय एवं रुधिर कोशिकाएँ नहीं होतीं। लिंग ग्रंथियाँ (sex glands) सममित होती हैं। शूलचर्मा में स्त्रीलिंग एवं पुलिंग पृथक्- पृथक्‌ इकाइयों में होते हैं, किंतु होलोथूरिया एवं ओफियोरॉइडियया उभयलिंगी (hemoprodite) होते हैं।
उद्भव
शूलचर्मा के उद्भव के संबंध में जीवाश्म विज्ञानी परस्पर सहमत नहीं हैं।
विकीर्ण शूलचर्मों का उद्भव (Origin of radiate forms)
अशन रीति (feeding habit) तथा गुरुत्व (gravity) के प्रभाव के कारण इनका विकिरण हुआ। अपने मुख को ऊपर किए समुद्रतल पर स्थित, भोजन धारी जल की ओर स्थानबद्ध (sessile) पूर्वजों ने भोजन संग्राही तल को अपने मुख से पक्ष्मभिकामय नाल (ciliated canal) की वृद्धि द्वारा विस्तृत किया। इस वृद्धि को कायिक परिमाण द्वारा स्वयं सीमित रखा गया।
अविकीर्ण शूलचर्मों का उद्भव (Origin of nonradiate forms)
ऐसे शूलचर्मों का उद्भव द्विपार्श्विक (bilateral) लार्वा (larva) से माना गया है। समुद्र में स्थावर जीवन से चर्म पर चूनेदार कंटिकाओं (spicules) का रोपण हुआ। त्रिअरी कंटिकाएँ (triradiate spicules) बढ़कर तारा रूपिणी अबद्ध स्तरों (sheets) में रूपांतरित हो गईं। धीरे धीरे ये स्तरें दृढ़ रूप से संयुक्त हो गईं और इस प्रकार पूर्ण कंकाल बने। स्थिरीकरण के पहले शूलचर्म दीर्घित रूप में थे। यदि दीर्घित आकृतिवाली काया बीच में स्थिर बने, तो संलग्न आधार के दो पक्षों पर मुख और निर्गम स्थित होंगे। इस प्रकार अविकीर्ण शूलचर्मों का, जो मध्य ट्राइऐसिक कल्प (triassic period) से मत्स्य युग तक रहे, उद्भव हुआ।
बंधुता (Affinity)
शूलचर्मां के कुछ गुण अन्य प्राणियों के गुणों से सामंजस्य रखते हैं एवं कुछ गुण वर्ग विशिष्ट के हैं। शूलचर्मा भी बहुकोशिक (multicellular) प्राणी हैं तथा आंतर गुहावाले प्राणियों से, देहगुहा के पूर्णत: खोखला न होने के कारण, आंत्रनाल एवं खोखली देहगुहा के विभाजन में भिन्न हैं। सभी देहगुहाधारियों की भाँति शूलचर्मों की आधारभूत संरचना द्विपार्श्विक है और अरीय सममिति तो गौण गुण है।
सभी देहगुहावाले प्राणी स्वतंत्र रूप से आंतर गुहावाले प्राणियों से उत्पन्न हुए हैं तथा देहगुहा का तीन युग्मों में विभाजन इनका प्रमुख गुण है। निम्न कार्डेटा (lower chordata) के सी स्क्वर्ट (sea squirt) के अतिरिक्त, सभी कार्डेटा प्राणियों की देहगुहा त्रिविभाजित है। बैलैनोग्लॉसस (Balanoglossus) का टारनेरिया लार्वा (Tornaria larva) शूलचर्मा के लार्वा से, कुछ विशेष आधारभूत संरचना की दृष्टि से समान होता है। कई अन्य लक्षणों में सामंजस्य होने से स्पष्ट है कि शूलचर्मा तथा कार्डेटा एक सामान्य पूर्वज (common ancestor) से उत्पन्न हुए हैं। यह पूर्वज अन्य देहगुहावाले पूर्वजों से भिन्न था, किंतु वह पूर्ण शूलचर्मा या कार्डेटा नहीं कहा जा सकता है।
पारिस्थितिकी (Ecology)
शूलचर्मा अपने शावकों (brood) की रक्षा के लिए प्रसिद्ध हैं। अधिकांश लार्वा जलप्लावी होते हैं। कुछ शूलचर्मा अपने शावकों को तब तक अपने पास रखते हैं, जब तक वे स्वयं गमन योग्य न हो जाए। कुछ शल्चर्म अपने शावकों को अपने शरीर के बाह्य तल पर रखते हैं, तो कुछ तारामीन (Asteriods) उन्हें अपने मुख के समीप रखते हैं। कुछ होलोथरॉइड तथा तारामीन के पृष्ठीय तलों पर विशिष्ट शिशुधानियाँ होती हैं। किन्हीं किन्हीं शूलचर्मों में शावक शरीर के भीतर विकसित होते हैं तथा वयस्क प्राणी की देहभित्ति (body wall) के रध्राें से बाहर आते हैं।
आर्थिक महत्व
यद्यपि क्राइनॉइडिया (Crinoidea) तथा पेलमेटोज़ोआ (Subphylum Pelmatozoa) उपसंघ के अन्य प्राणी निरर्थक हैं तथापि समुद्र में इन्होंने कई टन (tons) चूने का निष्कर्षण किया है डर्बीशिर (Derbyshire) संगमरमर, बेलजियम ग्रेनाइट, जर्मनी का ट्रकिटेन काक (Trochitan kalk) तथा अन्य अंडकीय (oolitic) पत्थर इन जीवों के अवशेषों से बने हैं। होलोथूरॉइड अपने शरीरों से निरंतर अपरद (detritus) निकालते रहते है और मार्जक (cleaner) का कार्य करते हैं। हृदय अर्चिन (heart urchin) एवं तारामीन इनसे भी अधिक संमार्जक हैं। समुदी तारामीन सजीव मोलस्का के प्राणियों पर आक्रमण करते हैं, विशेषतया सीप (oysters) तथा मस्ल (mussels) पर। इस प्रकार ये भयंकर हानि करते हैं। छोटे छोटे शूलचर्मा मत्स्यों के भोजन बनते हैं। कुछ होलोथूराइड प्राणी पूर्वी देशों के लोगों द्वारा खाए जाते हैं। बड़े बड़े शल्यअर्चिन के अंडाशय विश्व के विभिन्न देशों में अच्छे पोषक समझे जाते हैं। जीवन और वृद्धि की समस्याओं के अध्ययनार्थ शूलचर्मा प्रयोगशालाओं के लिए उपयोगी हैं। इनके अंडों का पालन पोषण सरलतापूर्वक हो जाने से, इनके विकासक्रम के अध्ययन में भी सुविधा होती है।
शरीररचना एवं शरीर-क्रिया विज्ञान (Anatomy and physiology)
सजीव शूलचर्मा का शारीरिक विन्यास पंचबाहु या पंच किरणों का होता है। यह बहुशाखित, बहुसंख्यक या आंशिक रूप में विलुप्त भी रहते हैं। शारीर पंच अरीय होता है और अरीय क्षेत्र पाँच मध्यारीय क्षेत्रों से एकांतरित रहते हैं। सममिति दर्शानेवाले अंग असंख्य स्यून नाल आदि हैं, जो शरीर में जलसंचरण का कार्य करते हैं तथा एक जल-संचरण-तंत्र का निर्माण करते हैं। अरीय क्षेत्रों को वीथी क्षेत्र (ambulocurm) तथा दो वीथी क्षेत्रों के बीच के स्थान को मध्य वीथी क्षेत्र कहते हैं। अनेक शूलचर्मा की त्वचा पर कैल्सियम कार्बोनेट की कंटिकाओं से युक्त एक बाह्म कंकाल होता है।
देहगुहा के तीन युग्मों में विभाजन के अतिरिक्त सभी शूलचर्मों में तीन तंत्रिका संस्थान होते हैं :
इन संस्थानों के द्रवों में देहगुहा के द्रव की अपेक्षा ऐल्बूमिन (albumen) अधिक होता है। सभी अंतरंग द्रवों में विभिन्न भौतिक पदार्थ प्लावित होते हैं। कुछ रुधिर के सदृश लाल होते हैं, जो श्वसन में सहायक होते हैं। कुछ श्वेतकण अनेक कार्य करते हैं, ये कुछ अपशिष्ट पदार्थों का भक्षण कर निष्पीड़ित होकर बाहर निकलते हैं, क्योंकि इन जीवों में कोई उत्सर्जन तंत्र नहीं होता है।
जनन एवं परिवर्धन
अधिकांश शूलचर्मों में लिंग पृथक्‌ होते हैं, किंतु बाह्य लक्षणों से लिंगभेद ज्ञात नहीं होता है। जनन उत्पाद (genital products) जल में छोड़ दिए जाते हैं और अंडे शुक्र द्वारा निषेचित होते हैं। युग्मनज (zygote) अनेक कोशों में विभाजित होने के बाद एक खोखला कंदुक सदृश रचना बनता है, जिसका एक सिरा अंदर बढ़ता जाता है और परिणामत: एक खुले मुख और दोहरी दीवारवाला कोश (sac) बन जाता है। दीवार से कुछ कोशिकाएँ मध्य में आकर, एक मध्य स्तर (middle layer) बनाती हैं। देहगुहा कोश से एक कोष्ठ (pouch) के रूप में निकलकर मध्य स्तर में प्रसारित होती है। कोष्ठ के बार बार विभाजनों से देहगुहा के तीन युग्म बनते हैं। इसी बीच कोश लंबाई में बढ़ता है तथा एक तरफ से, जिधर मूल गुहा नीचे की ओर झुककर लार्वा का मुँह बनाती है, चिपटा हो जाता है और मुख्य द्वार को लार्वा का निर्गम छिद्र (outlet) बनने देता है। इस प्रकार का लार्वा स्वतंत्र प्लावी होता है। विभिन्न वर्गों में इसके विशेष रूपांतरण के फलस्वरूप, विभिन्न शूलचर्मों का विकास होता है।
शकेब जलाली
शकेब जलाली, जन्म सैयद हसन रिज़वी (१ अक्टूबर १ ९ ३४ - १२ नवंबर १ ९ ६६), एक पाकिस्तानी उर्दू कवि थे, जिन्हें आज़ादी के बाद के युग के प्रतिष्ठित उर्दू कवियों में से एक माना जाता है।
शकेब जलाली का जन्म 1 अक्टूबर 1934 को अलीगढ़ के पास एक छोटे से गांव जलाल में हुआ था। उनके पूर्वज अलीगढ़ के पास के एक छोटे शहर, सद्दत से थे। उन्होंने 12 नवंबर 1966 को पाकिस्तान के सरगोधा के पास एक ट्रेन के आगे गिरकर आत्महत्या कर ली। रौशनी ऐ रौशनी, उनका पहला कविता संग्रह 1972 में मरणोपरांत प्रकाशित हुआ था। संग-ए-मील ने 2004 में कुल्लियात-ए-शकेब जलाली के रूप में उनकी संपूर्ण काव्य रचनाएं प्रकाशित कीं ।
सांडेराव
सांडेराव (Sanderao) भारत के राजस्थान राज्य के पाली ज़िले में स्थित एक गाँव है।
विवरण
सांडेराव जो बाली कस्बे से १६ किलोमीटर की दूरी पर है। इस गांव की स्थापना ९वीं शताब्दी में यशोभद्रा की थी। यह ५००० हजार साल पहले का एक तीर्थस्थल था ' यहां पर उदयपुर के सिसोदिया राजवंश ने शासन किया था। वर्तमान में यह एक महत्वपूर्ण जंक्शन साबित हो रहा है यहां कई बड़े-बड़े स्टेशन है।
सगलोरी पीडा स्वातमेघ
सगलोरी पीडा स्वातमेघ  राजस्थानी भाषा के विख्यात साहित्यकार नैनमल जैन द्वारा रचित एक कविता–संग्रह है जिसके लिये उन्हें सन् 1987 में राजस्थानी भाषा के लिए साहित्य अकादमी पुरस्कार से सम्मानित किया गया।
इग्लेसिया दे सान जोरगे (मनज़ानेदा)
इग्लेसिया दे सान जोरगे (मनज़ानेदा) स्पेन के अस्तूरियास प्रान्त में बना एक गिरजाघर है। इसका निर्माण बाहवीं शताब्दी में हुआ था।
म्हारी कवितावां
म्हारी कवितावां  राजस्थानी भाषा के विख्यात साहित्यकार प्रेमजी प्रेम द्वारा रचित एक कविता–संकलन है जिसके लिये उन्हें सन् 1991 में राजस्थानी भाषा के लिए साहित्य अकादमी पुरस्कार से सम्मानित किया गया।
इग्लेसिया दे सान इसिदोरो (ओविएदो)
इग्लेसिया दे सान इसिदोरो (ओविएदो) ओविएदो, अस्तूरियास], [[स्पेन का एक गिरजाघर है। इसे 1587 में खोला गया था।
सरमा
विद्वानों ने सरमा-पाणि संवाद की अलग-अलग व्‍याख्‍याएं की हैं। 'गौ' के अलग-अलग अर्थ लेकर ही कथा के अलग अर्थ निकाले गये हैं। कुछ लोग गौ का सीधा अर्थ गाय लेते हैं। वे गाय को मुक्‍त कराने की कथा मानते हैं। पर 'गौलोक' का अर्थ 'किरण लोक' है और गौ मतलब किरण है। इस अर्थ को मानने वाले रात्रि के बाद उषा का रूपक मानते हैं।
सरमा-पणि संवाद
सरमा-पणि संवाद ऋग्वेद का एक सुप्रसिद्ध आख्‍यान है। 'पणि' उस समय का कोई जनसमुदाय था। पणियों ने इन्द्रदेव की गायें चुरा ली थी और बृहस्पति ने देख लिया। बृहस्पति की सूचना पर इन्द्र ने सरमा नामक शुनि (कुतिया) को गायों की खोज के लिये भेजा। 'सरमा' का शाब्दिक अर्थ यास्क ने 'शीघ्रगामी' लगाया है।
इन्द्र की दूती सरमा पणियों के पास 'रसा' नामक एक जलयुक्‍त क्षेत्र को पार कर जाती है। सरमा पणियों को इन्द्र के तेज से आतंकित करती है जबकि पणि इन्द्र से मित्रता चाहते हैं।
इस रूपक के द्वारा मेघों के धिरने व बारिश होने को दर्शाया गया है। इन्द्र या वायु के सहारे मेघों की गर्जना या चेतना ही यहां इन्द्र की दूती है जो मेघ रूप पणि से जलधारा को मुक्‍त कराती हैं।
पणि : हे सरमा ! तुम यहाँ क्यों आयी हो? यहाँ आने में तुम्हारा क्या व्यक्तिगत स्वार्थ है? तुमने बहुत से कष्ट झेले होंगे, क्या तुम यहाँ सुविधाओं के लिए आयी हो?
सरमा : ऐ पणि ! मैं राष्ट्र को बनाने वाले इन्द्र की दूत हूँ। तुमने क्या-क्या छुपायाहै, मैं वह सब जानना चाहती हूँ। यह सही है कि मैने बहुत कष्ट उठाएं हैं, परन्तु अब मैं उस सबकी अभ्यस्त हो चुकी हूँ।
पणि : ओ सरमा! तुम्हारा स्वामी इन्द्र कितना शक्तिशाली एवं सम्पन्न है? हम उससे मैत्री करना चाहते हैं। वह हमारे व्यापार को स्वयं भी कर सकता है और धन कमा सकता है।
सरमा : इन्द्र जिसकी मैं दूत हूँ, उस तक कोई पहुँच नहीं सकता, उसे कोई डिगा नहीं सकता। भ्रमित जल-प्रवाह उसे बहा के नहीं ले जा सकते। वह तुम्हारा मुकाबला करने में सक्षम है।
पणि : ओ सरमा ! हमारे साथ तुम भी सम्पन्न होने की कगार पर हो। तुम जो चाहो हमसे ले सकती हो। कौन बिना झगड़ा किये अपने धन से अधिकार छोड़ता है? हम अपने धन के कारण बहुत शक्तिशाली भी हैं।
सरमा : ओ पणि ! तुम्हारे सुझावों को ईमानदार सेवक पसंद नहीं करते। तुम्हारा व्यवहार कुटिल है। अपने को इन्द्र के दण्ड से बचाओ। यदि तुम आत्म-समर्पण नहीं करोगे तो बहुत मुश्किलों में आ जाओगे।
पणि : ओ सरमा ! तुम्हारे स्वामी भी हमसे डरते हैं। हम तुम्हें बहुत पसन्द करते है। तुम जब तक चाहो यहाँ रह सकती हो और हमारे ऐश्वर्य में से हिस्सा ले सकती हो।
सरमा : ओ पणि ! तुम अपने रास्तों को बदलो। तुम्हारे काले कारनामों से जनता दुखी है। शासन तुम्हारे सभी राज जान चुका है। अब तुम पहले की तरह काम नहीं कर पाओगे।
इग्लेसिया दे संफ़्रान्सिस्को (केऊता)
इग्लेसिया दे संफ़्रान्सिस्को (केऊता) एक गिरजाघर है जो स्पेन के शहर केऊता में मौजूद है जो मोराक्को के उत्तर की सीमा में पड़ता है। इस की पीली दो मीनारों वाली इमारत है। इसे अठारहवीण सदी में बनाया गया था।
अणहद नाद
अणहद नाद  राजस्थानी भाषा के विख्यात साहित्यकार भगवतीलाल व्यास द्वारा रचित एक कविता–संग्रह है जिसके लिये उन्हें सन् 1988 में राजस्थानी भाषा के लिए साहित्य अकादमी पुरस्कार से सम्मानित किया गया।
इहाना ढिल्लों
इहाना ढिल्लन एक भारतीय फ़िल्म अभिनेत्री तथा मॉडल है। वह  हिंदी सिनेमा और पंजाबी सिनेमा में सक्रिय हैं।  इहाना ने हिंदी सिनेमा में फिल्म हेट स्टोरी 4 से डेब्यू किया था।  इसके अलावा वह कई पंजाबी फिल्मों में काम कर चुकीं हैं जिनमे डैडी कूल मुंडे फूल. ठग लाइफ, टाइगर, नास्तिक आदि शामिल हैं। सतेंद्र सिंह
प्रारंभिक जीवन और शिक्षा
इहाना ढिल्लन पंजाब के दक्षिण-पश्चिमी शहर फरीदकोट से है।उनका जन्म 18 अगस्त को एक मध्यम वर्ग के जाट सिख परिवार में हुआ था।उनकी एक बड़ी बहन किरण ढिल्लन हैं।इहाना के पास पंजाब विश्वविद्यालय से पर्यटन और आतिथ्य में स्नातक की डिग्री है।अपनी स्नातक स्तर की पढ़ाई के बाद वह होटल प्रबंधन में पोस्ट ग्रेजुएशन के लिए अमेरिका चली गईं।इहाना शुरू से ही अध्ययनशील, सुंदर और एक प्राकृतिक सौंदर्य बोध रखती थी।उन्हें अपने राज्य के पारंपरिक नृत्य रूप - पंजाबी गिद्दा में गहरी दिलचस्पी थी। वह मंच पर रहना पसंद करती थी और हमेशा अपने अभिनय को पूर्णता के साथ निभाती थी।
जीव री जात
जीव री जात  राजस्थानी भाषा के विख्यात साहित्यकार भरत ओळा द्वारा रचित एक कहानी–संग्रह है जिसके लिये उन्हें सन् 2002 में राजस्थानी भाषा के लिए साहित्य अकादमी पुरस्कार से सम्मानित किया गया।
टिटिन
टिटिन एक प्रकार का प्रोटीन होता है। इसके नामकरण के दौरान इसका नाम कुल 1,89,819 अक्षर में रखा गया था। बाद में जब इस नाम के कारण मुसीबत हुई तो इस शब्द को शब्दकोश से ही हटा दिया गया। अब इसे केवल टिटिन के या छोटे अन्य नामों से ही जाना जाता है। इसका आकार 1 µm से भी बड़ा होता है।
खोज
रेजी नटोरी ने 1954 में इसका खोज किया था। 1977 में कोस्कक मरुयामा और उनके सहयोगियों ने मिल कर इस पर और खोज किया और इस प्रोटीन का नाम कोन्नेटिन रखा था। उसके दो वर्ष बाद कुआन वांग और उनके सहयोगियों ने भी इसका अध्ययन किया और इसका नाम टिटिन रख दिया।
इग्लेसिया दे संफ़्रान्सिस्को (अविलेस)
इग्लेसिया दे संफ़्रान्सिस्को (अविलेस) अस्तूरियास, स्पेन का एक गिरजाघर है।
हलन्त
हलन्त या विराम (  ् ) ब्राह्मी लिपि से व्युत्पन्न लगभग सभी लिपियों में प्रयुक्त एक चिह्न है। जिस व्यंजन के बाद यह चिह्न लगा होता है उस व्यंजन में 'छिपा हुआ' अ समाप्त हो जाता है। विभिन्न भाषाओं/लिपियों में इसके अलग-अलग नाम हैं, देवनागरी में इसे 'हलन्त' कहा जाता है, मलयालम में 'चन्द्रकला' कहते हैं।
मीरां
मीरां  राजस्थानी भाषा के विख्यात साहित्यकार मंगत बादल द्वारा रचित एक महाकाव्य है जिसके लिये उन्हें सन् 2010 में राजस्थानी भाषा के लिए साहित्य अकादमी पुरस्कार से सम्मानित किया गया।
इग्लेसिया दे सान फ़ेलिक्स (एल पीनो)
इग्लेसिया दे सान फ़ेलिक्स (एल पीनो) अस्तूरियास, स्पेन का एक गिरजाघर है।
सार्वमुद्रा
किसी कम्पनी द्वारा उपयोग की जाने वाली आधिकारिक मुद्रा (मुहर) को कम्पनी की मुद्रा या सार्वमुद्रा (company seal या corporate seal या common seal) कहते हैं। पहले अधिकांश 'कामन लॉ' वाले देशों में सार्वमुद्रा का बहुत प्रचलन था किन्तु अब अधिकां श देशों में इन मुद्राओं को समाप्त कर दिया गया है।
सार्वमुद्रा कम्पनी के सामूहिक अस्तित्व का प्रतीक है। जिस नाम से कम्पनी का रजिस्ट्रेशन होता है उसी नाम का एक सार्वमुद्रा होता है जिसके बिना कम्पनी का कोई कार्य सम्पादित नहीं होता। कम्पनी को सामूहिक रूप से बाध्य करने के लिए प्रत्येक हस्ताक्षर के साथ मुद्रा दे देना आवश्यक रहता है। अगर किसी प्रलेख पर कम्पनी के संचालन अथवा प्रबन्धक बिना कम्पनी की सार्वमुद्रा अंकित किए हस्ताक्षर कर देता है तब वह उसके लिए वैयक्तिक (individually) रूप से उत्तरदायी होता है। इसलिए कम्पनी की सामूहिकता प्रतीत करने के लिए सार्वमुद्रा का अंकित रहना अत्यन्त आवश्यक है।
अंतरिक्षम 9000 किमी पर ऑवर
अंतरिक्षम 9000 किमी पर ऑवर 2018 की एक भारतीय तेलुगू विज्ञान कथा पर आधारित अंतरिक्ष थ्रिलर फिल्म है। फर्स्ट फ्रेम एंटरटेनमेंट बैनर के अंतर्गत बनाई गई अंतरिक्षम स्पेस के कथानक वाली पहली तेलुगु फिल्म है। इस फिल्म का निर्देशन संकल्प रेड्डी कर रहे हैं। इंजीनियरिंग के पढ़ाई करने वाले संकल्प रेड्डी की बतौर निर्देशक यह दूसरी फिल्म है। फिल्म के नायक वरुण तेज को अपने करियर की दूसरी फिल्म कंचे से काफी प्रशंसा मिली। इस फिल्म में, वरुण तेज का साथ अदिति राव हैदरी और लावण्या त्रिपाठी दे रही हैं। इस फ़िल्म का फ़र्स्ट लुक 15 अगस्त 2018 पर रिलीज़ किया गया था। टीज़र 17 अक्टूबर 2018 को रिलीज़ किया गया था। अदिति राव हैदरी ने इसी साल सम्मोहनम जैसी हिट तेलुगु फिल्म दी है। ट्रेलर 9 दिसंबर 2018 को रिलीज़ किया गया था। फिल्म अंतरिक्षम ९००० किलोमीटर पर ऑवर, २१ दिसंबर 2018 को रिलीज़ की ग‌ई है।
पगफेरो
पगफेरो  राजस्थानी भाषा के विख्यात साहित्यकार मणि मधुकर द्वारा रचित एक कविता–संग्रह है जिसके लिये उन्हें सन् 1975 में राजस्थानी भाषा के लिए साहित्य अकादमी पुरस्कार से सम्मानित किया गया।
ग्रेगोरी पेरेल्मान
ग्रिगोरी पेरेल्मान (रूसी: Григо́рий Я́ковлевич Перельма́н, जन्म: १३ जून १९६६) एक रूसी गणितज्ञ हैं जिन्होंने २००२-२००३ में प्वाइनकरे अनुमान को सिद्ध किया था। इसके लिए उन्हें फील्ड्स पदक और सहस्राब्दी पुरस्कार से सम्मानित किया गया था लेकिन उन्होंने इन पुरस्कारों को स्वीकार नहीं किया।
जन्म
पेरेल्मान का जन्म १३ जून १९६६ को लेनिनग्राद, सोवियत संघ में हुआ था। उनकी माँ लुडमीला एक गणितज्ञ थी और पिता याकौव एक इंजीनियर था।
बचपन और शिक्षा
जब पेरेल्मान दस साल का था उनकी गणितीय प्रतिभा स्पष्ट हो गया और उनकी माँ उन्हें स्कूल के बाद सर्गेई रुक्शिन का गणित प्रशिक्षण कार्यक्रम में नामांकित किया। फिर पेरेल्मान का गणित शिक्षा लेनिनग्राद सेकेंडरी स्कूल में चालू हुआ। इस स्कूल में पेरेल्मान व्यायाम शिक्षा के अलावा हर विषय में श्रेष्ट थे। १९८२ में उन्हें अंतरराष्ट्रीय गणितीय ओलंपियाड में पूर्ण गणना के साथ स्वर्ण पदक मिला। फिर वह लेनिनग्राद स्टेट विश्वविद्यालय में दाखिला लिया और वही विश्वविद्यालय से १९९० में पीएचडी पूरी की।
सोल अनुमान का प्रमाण
१९९४ में पेरेल्मान सोल अनुमान साबित किया।
प्वाइनकरे अनुमान का प्रमाण
२००२-२००३ में पेरेल्मान अपना en:Thurston's Geometrization Conjecture का प्रमाण arxiv.org  वेबसाइट में प्रकाशित किया।   प्वाइनकरे अनुमान Thurston's Geometrization Conjecture का एक परिणाम है। इसके लिए उन्हें २००६ में फील्ड्स पदक से सम्मानित किया गया लेकिन उन्होंने उसे स्वीकार नहीं किया। प्वाइनकरे अनुमान एक सहस्राब्दी पुरस्कार समस्या था और इसे साबित करने के लिए पेरेल्मान को २०१० में सहस्राब्दी पुरस्कार (दस लाख अमेरिकी डॉलर) भी सम्मानित किया गया था लेकिन उन्होंने इसे भी स्वीकार नहीं किया। उसने कहा कि उसे पैसे और प्रसिद्धि में दिलचस्पी नहीं है।
मीडिया
पत्रकार माशा गेस्सेन २००९ में पेरेल्मान के बारे में एक पुस्तक प्रकाशित किया जिसका नाम है परफेक्ट रिगर : अ जीनियस ऐन्ड द मैथेमैटिकल ब्रेकथ्रू ऑफ द सेन्चूरी।
इग्लेसिया दे सान एमेतेरिओ
इग्लेसिया दे सान एमेतेरिओ  अस्तूरियास, स्पेन का एक गिरजाघर है। इसे सोलवीं सदी में बनाया गया था।
इग्लेसियस दे सान एस्तेबान (सोगरान्दियो)
इग्लेसियस दे सान एस्तेबान (सोगरान्दियो) अस्तूरियास, स्पेन का एक गिरजाघर है। इसे बारहवीं शताब्दी में बनाया गया था।
गवाड़
गवाड़  राजस्थानी भाषा के विख्यात साहित्यकार मधु आचार्य 'आशावादी' द्वारा रचित एक उपन्‍यास है जिसके लिये उन्हें सन् 2015 में राजस्थानी भाषा के लिए साहित्य अकादमी पुरस्कार से सम्मानित किया गया।
चश्मदीठ गवाह
चश्मदीठ गवाह  राजस्थानी भाषा के विख्यात साहित्यकार मूलचंद ‘प्राणेश’ द्वारा रचित एक कहानी–संग्रह है जिसके लिये उन्हें सन् 1982 में राजस्थानी भाषा के लिए साहित्य अकादमी पुरस्कार से सम्मानित किया गया।
चर्म कठपुतली
चर्म कठपुतली (Tholpavakoothu) जैसा कि नाम से ही स्पष्ट है प्राचीन समय में दक्षिण भारत में यह चलचित्र की तरह जनसमुदाय को प्रदर्शित की जाती थी। इसमें मुख्यत: रामायण, महाभारत आदि धार्मिक प्रसंगों का चित्रण दर्शाया जाता था। चर्म कठपुतली चर्मपत्र पर बनाई जाती है तथा एक झीने परदे के पीछे से दीपक / बल्ब की रोशनी द्वारा दर्शाया जाता है। इन चर्म कठपुतलियों में विभिन्न मनोभावन रंग करे जाते हैं जो कि दर्शकों का मन मोह लेते हैं। इस चित्रकला के कलाकार बहुत ही मनोरंजक रूप से गाकर व इन्हें नचाकर प्रदर्शन करते हैं।
चर्यापद
चर्यापद (='चर्या' के पद) ८वीं से १२वीं शताब्दी के बीच सहजिया बौद्ध सिद्धों द्वारा रचित गीत (पद) हैं जो सर्वाधिक प्राचीन बांग्ला साहित्य के उदाहरण हैं। इन पदों की भाषा असमिया और ओड़िया से भी बहुत मिलती है। सहजिया बौद्धधर्म की उत्पत्ति महायान से हुई, अतएव यह स्वाभाविक ही है कि महायान बौद्धधर्म की कुछ विशेषताएँ इसमें पाई जाती हैं।
'चर्या' का अर्थ आचरण या व्यवहार है। इन पदों में बतलाया गया है कि साधक के लिये क्या आचरणीय है और क्या अनाचरणीय है। इन पदों के संग्रह को 'चर्यापद' के नाम से अभिहित किया गया है। सिद्धों की संख्या चौरासी कही जाती है जिनमें कुछ प्रमुख सिद्ध निम्नलिखित हैं : लुइपा, शबरपा, सरहपा, शांतिपा, काह्नपा, जालंधरपा, भुसुकपा आदि। इन सिद्धों के काल का निर्णय करना कठिन है, फिर भी साधारणतः इनका काल सन्‌ 800 ई. से सन्‌ 1175 ई. तक माना जा सकता है।
परिचय
चर्यापद की संस्कृत टीका में टीकाकार मुनिदत्त ने संध्या भाषा शब्द का प्रयोग इसी अर्थ में किया है। 21 संख्यक भुसुकपाद की चर्या में कहा गया है, 'निसि अँधारी मुसा अचारा'। इसकी टीका करते हुए टीकाकार ने कहा है, 'भूषक: संध्यावचने चित्तपवन: बोद्धव्य:'। सरहपाद के 'दोहाकोश' के पंजिकाकार अद्वयवज्र (ईसवी सन्‌ की 12वीं शताब्दी) ने कहा है-
चर्यापदों के अर्थ को समझने के लिय सहजिया बौद्धों के दृष्टिकोण को समझ लेना आवश्यक है। साधना और दार्शनिक तत्व दोनों ही दृष्टियों से इन पदों का अध्ययन अपेक्षित है। चर्याकार सिद्धों के लिये साधना ही मुख्य वस्तु थी, वैसे वे दार्शनिक तत्व को भी आँखों से ओझल नहीं होने देते। सहजिया बौद्धधर्म की उत्पत्ति महायान से हुई, अतएव यह स्वाभाविक ही है कि महायान बौद्धधर्म की कुछ विशेषताएँ इसमें पाई जाती हैं।
सहजिया साधक का चरम लक्ष्य शून्य की प्राप्ति है; लेकिन वह शून्य क्या है? परमार्थ सत्य के बारे में नागार्जुन ने बतलाया है कि उसके संबंध में यह नहीं कहा जा सकता कि वह है। फिर यह भी नहीं कहा जा सकता कि वह नहीं है। इसी तरह यह भी कहना सही नहीं कि वह है भी और नहीं भी है, तथा यह भी कहने का उपाय नहीं है कि है और नहीं भी है इन दोनों में कोई भी सत्य नहीं। इस प्रकार से चतुष्कोटि विनिर्मुक्त जो तत्व है उसी को शून्य कहा गया है। वैसे अन्य बौद्ध दार्शनिकों ने इसपर और तरह से भी विचार किया है। विज्ञानवादी विज्ञप्तिमात्रता (विशुद्ध ज्ञान) को ही शून्य तत्व कहते हैं। शून्य ही गगन, रव अथवा आकाश है।
कालक्रम से महायान के स्वरूप में परिवर्तन हुए। प्राचीन अर्हतगण निर्वाण की प्राप्ति का चरम लक्ष्य मानते थे, लेकिन महायानियों ने बोधिसत्व के आदर्श को उच्च माना। महायानियों के अनुसार दु:ख से जर्जरित इस संसार के प्राणियों के लिये देह धारण कर करुणा का अवलंबन करना निर्वाण से श्रेयस्कर है। महायानी मानते हैं कि करुणा का आधार अद्वयबोध है। समस्त प्राणियों के साथ अपने को संपूर्ण रूप से एक समझना अद्वयबोध है। इस करुणा को महायानियों ने अपनी साधना, अपनी विचारधारा का मूलमंत्र स्वीकार किया। उनका कहना है कि अद्वय की स्थिति ही साधकों की काम्य है। इसमें सभी संकल्प विकल्प विलुप्त हो जाते हैं। इस स्थिति में ज्ञातृत्व ज्ञेयत्व तथा ग्राकत्व ग्राह्मत्व का ज्ञान नहीं रह जाता। तांत्रिक बौद्धों ने निर्वाण का परम सुख कहा। उनके अनुसार 'महासुख' ही निर्वाण है। वे मानते थे कि विशेष साधनापद्धति द्वारा चित्त को महासुख में निमज्जित कर देना ही साधक का चरम लक्ष्य है। महासुख में निमिज्जित चित्त की स्थिति ही बोधिचित्त की प्राप्ति है। चित्त की यह वह स्थिति है जिसतें चित्त बोधिलाभ के उपयुक्त होकर तथा उसे प्राप्त कर सभी प्राणियों की मंगलसाधना में लग जाता है।
साधना की दृष्टि से अद्वय बोधिचित्त की दो धाराएँ हैं : प्रज्ञा और उपाय। शून्यताज्ञान को तांत्रिक बौद्ध साधकों ने 'प्रज्ञा' कहा है। यह निवृत्तिमूलक है और इसमें साधक का चित्त संसार का कल्याण करने की ओर अनुप्रेरित न होकर अपनी ही ओर लगा रहता है। करुणा को उन्होंने उपाय कहा है। यह प्रवृत्तिमूलक है और विश्वमंगल की साधना में नियोजित रहता है। इन दोनों के मिलन का 'प्रज्ञोपाय' कहा गया है। इन दोनों के मिलन से ही बोधिचित्त की प्राप्ति होती है। इन दोनों के मिलन की निम्नगा धारा ही सुख दु:खवाली त्रिगुणात्मिका सृष्टि है और उसकी ऊर्ध्वधारा का अनुसरण कर चलने में महासुख की प्राप्ति होती है। इसे 'सामरस्य' कहा गया है। शून्यता और करुणा परस्पर विरोधी धर्मवाली हैं और स्वाभाविक रूप से निम्नगा हैं। इन दोनों का मध्यमार्ग में एक होकर प्रवाहित हाना ही 'समरस' हैं। जब ये ऊर्ध्वगामिनी होती हैं, 'समरस' की विशुद्धि होती है और इनकी ऊर्ध्वतम अवस्थिति ही विशुद्ध सामरस्य हैं। इस सामरस्य का पूर्णतम रूप ही सहजानंद है। यही अद्वयबोधिचित्त है। इसी को प्राप्त करने की साधना सहजिया बौद्धधर्म का चरम लक्ष्य है।
इस आनंद को माध्यमिकों ने तत्व माना है लेकिन बौद्ध सहजिया साधकों ने इसे रूप तथा नाम प्रदान किया है और इसका वासस्थान भी बतलाया है। उन्होंने इसे नैरात्मा देवी तथा परिशुद्धावधूतिका कहा है। इसे शून्यता की सहचारिणी कहा गया है। साधक जब पार्थिव माया मोह से शून्य हो जाता है और धर्मकाय (तथता अर्थात्‌ शून्यता) में लीन हो जाता है, वह मानो नैरात्मा का आलिंगन किए हुए महाशून्य में गोता लगाता है। नैरात्मा इंद्रियग्राह्य नही, इसीलिये एक पद में उसे अस्पृश्य डोंबी कहा गया है और कहा गया है कि नगर के बाहर अर्थात्‌ देहसुमेरु के शिखरप्रदेश अर्थात्‌ उष्णीषकमल में उसका वासस्थान है:
यहाँ इस बात की ओर ध्यान दिला देना आवश्यक है कि हिंदू तंत्र की तरह बौद्धतंत्र में भी शरीर के भीतर ही साधक उस अशरीरी को पाने की साधना करते हैं। इड़ा, पिंगला और सुषुम्ना को बौद्धतंत्र में क्रमश: ललना, रसना और अवधूती या अवधूतिका कहा गया है। अवधूती ही मध्य मार्ग हैं जिससे होकर अद्वयबोधिचित्त या सहाजनन्द की प्राप्ति होती है। मूलाधार बौद्धतंत्र का वज्रागार है और सहस्रार के जैसा 64 दलों का उष्णीष कमल है, जिसमें आनंद का आस्वादन होता है।
चर्यापदों में इड़ा, पिंगला और सुषुम्ना के लिये और भी नाम प्रयुक्त हुए हैं, जैसे इड़ा के लिये प्रज्ञा, ललना, वामगा, शून्यता, विंदु, निवृत्ति, ग्राहक, वज्र, कुलिश, आलि (अकारादि स्वरवर्ण), गंगा, चंद्र, रात्रि, प्रण, चमन, ए, भव आदि; पिंगला के लिये उपाय, रसना, दक्षिणगा करुणा, नाद, प्रवृत्ति, ग्राह्य, पद्म, कमल, कालि (काकारादि व्यंजनवर्ण), यमुना, सूर्य दिवा, अपान, धमन, वं, निर्वाण, आदि। चर्यापद के अध्ययन के लिये इनकी जानकारी आवश्यक है।
विश्व युवा दिवस
विश्व युवा दिवस (World Youth Day) कैथोलिक गिरजाघरों द्वारा आयोजित युवाओं के लिए की जाने वाली घटना है। अगले वर्ष का विश्व युवा दिवस पनामा में मनाया जायेगा।
गा–गीत
गा–गीत  राजस्थानी भाषा के विख्यात साहित्यकार मोहन आलोक द्वारा रचित एक कविता–संग्रह है जिसके लिये उन्हें सन् 1983 में राजस्थानी भाषा के लिए साहित्य अकादमी पुरस्कार से सम्मानित किया गया।
इग्लेसिया दे सान किपरियानो (इन्फ़िएस्तो)
इग्लेसिया दे सान किपरियानो (इन्फ़िएस्तो) अस्तूरियास, स्पेन का एक गिरजाघर है। इस गिरजाघर को सतरहवीं सदी में स्थापित किया गया था।
सहस्राब्दी पुरस्कार समस्याएं
सहस्राब्दी पुरस्कार स्मस्याएं (अंग्रेज़ी: Millennium Prize Problems) गणित के ७ समस्याएं हैं जिसके प्रत्येक समाधान के लिए २००० में क्ले गणित संस्थान ने दस लाख अमेरिकी डॉलर सुरक्षित रखा हैं। इनमें से केवल एक समस्या का समाधान हो चुका है जो २००२-२००३ में ग्रिगोरी पेरेल्मान ने किया था। समस्याएं के नाम हैं:
१. पी बनाम एनपी समस्या २. हाड्ज अनुमान ३. प्वायिन्करे अनुमान - (ग्रेगोरी पेरेल्मान ने २००२-२००३ में साबित किया) ४. रीमान परिकल्पना ५. यैङ्-मिल्स अस्तित्व और सामूहिक गैप ६. नेवियर-स्टोक्स अस्तित्व और चिकनाई ७. बर्च और स्विन्नरटन-डैयर अनुमान
अइमाक़ लोग
अइमाक़​ (, Aimaq ) हेरात नगर से उत्तर में पश्चिम-मध्य अफ़्ग़ानिस्तान में और ईरान के ख़ोरासान प्रांत​ में विस्तृत कुछ ईरानी भाषाएँ बोलने वाले ख़ानाबदोश क़बीलों का सामूहिक नाम है। यह फ़ारसी की कई अइमाक़​ उपभाषाएँ बोलते हैं, हालांकि इनके तइमानी और मालेकी उपसमुदायों ने पश्तो भाषा और पश्तून संस्कृति अपना ली है। अफ़्ग़ानिस्तान के ग़ोर प्रान्त में अइमाक़ बहुसंख्यक समुदाय समझे जाते हैं। इसके अलावा यह बड़ी संख्या में हेरात और बादग़ीस प्रान्तों में और कम संख्या में फ़राह, फ़ारयाब, जोज़जान और सर-ए-पोल प्रान्तों में भी रहते हैं।
समुदाय की जड़ें और शाखाएँ
अइमाक़ लोग जातीय रूप से हज़ारा लोगों और ताजिक लोगों से गहरा सम्बन्ध रखते हैं और अफ़्ग़ानिस्तान की सरकारी जनगणना में उन्हें ताजिक समुदाय का हिस्सा गिना जाता है। 'अइमाक़' मंगोल भाषा के अइमग शब्द का एक और रूप है, जिसका अर्थ 'क़बीला' या '(घास) चराने का क्षेत्र' होता है। 'अइमाक़' शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से ज़रा भिन्न है। इसका उच्चारण 'क़रीब' और 'क़ीमत' के 'क़' से मिलता है। अइमाक़ों की चार मुख्य शाखाएँ मानी जाती है, जिस कारणवश इन्हें 'चहार अइमाक़' भी कहा जाता था (यानी 'चार क़बीले', क्योंकि 'चहार' शब्द फ़ारसी भाषा में 'चार' का ही रूप है)। यह चार मुख्य गुट तइमानी ( Taimani ), फ़िरोज़कोही ( Firozkohi ), तैमूरी ( Taimuri ) और जमशीदी ( Jamshidi ) हैं। इनके अतिरिक्त कुछ 'अन्य अइमाक़' गुट भी हैं जिन्हें 'अइमाक़-ए-दीगर' कहा जाता है, मसलन ताहिरी, ज़ूरी, मालेकी और मिशमस्त। कुछ स्रोत हज़ारा लोगों को चहार अइमाक़ की एक मुख्य शाखा बताते हैं और तैमूरी को अइमाक़-ए-दीगर में से एक कहते हैं।
अन्य विवरण
अइमाक़ों की कुल संख्या २.५ लाख से २० लाख के बीच अनुमानित की जाती है। इसमें इतना संदेह इसलिए है क्योंकि एक तो अफ़्ग़ानिस्तान उन्हें ताजिकों से अलग नहीं गिनता और दूसरा इनमें से बहुत से बंजारों का जीवन व्यतीत करते हुए जगह-से-जगह जाते हैं। तैमूरी अइमाक़ का रूप-रंग मंगोलियाई होता है और वे मंगोल शैली के यर्तों (तम्बुनुमा घरों) में रहते हैं। लेकिन तइमानी, फ़िरोज़कोही और जमशीदी अइमाक़ ईरानियों की तरह दिखते हैं और अक्सर अपने आप को ताजिक बुलाते हैं। हालांकि अइमाक़ हज़ारा लोगों से सम्बंधित हैं, अइमाक़ अधिकतर सुन्नी इस्लाम के अनुयायी होते हैं जबकि हज़ारा ज़्यादातर शिया हैं।
इवारिस्ते गैल्वा
इवारिस्त गैल्वा (फ़्रान्सीसी: Évariste Galois, २५ अक्टूबर १८११ - ३१ मई १८३२) एक फ़्रान्सीसी गणितज्ञ था। सिर्फ २० साल की उम्र में गैल्वा की मृत्यु एक द्वंद्वयुद्ध में हुई थी। गैल्वा की कृतियाँ समूह सिद्धांत (Group theory) और गैल्वा सिद्धांत (Galois theory) का आधार है।
जन्म
गैल्वा का जन्म २५ अक्टूबर १८११ को बौर्ज-ला-रेन, फ्रांस में हुआ था।
शिक्षा
१४ साल की उम्र से गैल्वा गणित में गंभीर दिल्छस्पी लेने लगा। जब वो १५ साल था, वो जोसेफ लुई लाग्रांज के मूल पत्र पढ़ रहा था। १८२८ में उसकी गणित शिक्षक की सलाह अनदेखी वह तैयारी करते बिना इकोल पॉलीतेक्निक की प्रवेश परीक्षा ली और असफल हुआ। गैल्वा एक और बार पॉलिटेक्निक की प्रवेश परीक्षा ली लेकिन फिर भी असफल रहा। इसके बाद वो कम प्रतिष्ठित इकोल प्रेपरेटोइर में शामिल हो गया, जिसका नाम अब इकोल नोर्मल में बदल गया है। वहाँ वह भौतिक विज्ञान और गणित में अच्छा किया लेकिन साहित्य में नहीं और १८२९ के अंत में विज्ञान और पत्र में स्नातक की उपाधि प्राप्त किया।
मृत्यु
३० मई १८३२ को गैल्वा ने एक अज्ञात व्यक्ति के खिलाफ एक द्वंद्वयुद्ध में भाग लिया। गैल्वा को गोली लगी और वे अगले दिन चल बसे।
बर्कलैंड तथा आइड प्रक्रिया
बर्कलैंड तथा आइड प्रक्रिया (Birkland and Eyde process), नाइट्रिक अम्ल के औद्योगिक उत्पादन की एक विधि है जो अब प्रयोग में नहीं ली जाती है क्योंकि अब इससे कम खर्चीली विधि (ओस्टवाल्ड विधि) का उपयोग किया जाने लगा है। नाइट्रोजन आधारित उर्वरकों के उत्पादन के आरम्भिक काल में बर्कलैंड तथा आइड प्रक्रिया दूसरी विधियों से प्रतिस्पर्धा करती थी, किन्तु अब नहीं। विद्युत् का अत्यधिक व्यय और अम्ल की न्यून प्राप्ति के कारण इस प्रक्रिया को अब काम में नहीं लाते।